อีกร้านอาหารไทยจีนย่านสุขุมวิท 

พักเที่ยงกันแล้ว ท้องก็เริ่มร้องล่ะ วันนี้ต้องมาทำงานที่ตึกเอ็ม ทาวเวอร์ หลังจากมองหาร้านอาหารทานอยู่สักพัก หันไปเห็นร้านอาหารลี คาเฟ่ ก้อตัดสินใจเดินเข้าทันที

เข้าร้านพร้อมเปิดเมนูก็ตกลงปลงใจที่โกยซีหมี่ไก่ โหหห รสดี กลิ่นหอมตลบ รสชาติน้ำโกยซีหมี่ต้องบอกว่าดีงามมากครับ

ติ่มซำส่วนตัวชอบฮะเก๋า และขนมจีบ เสิร์ฟด้วยเข่งติ่มซำ เปิดฝาที ไอร้อนตลบฟุ้งออกมาหอมละมุนครับ  ไส้มันหมูนุ่มๆผสมกับตัวกุ้งเข้ากันดีทีเดียว แป้งที่ห่อนุ่มเหนียวเคี้ยวนุ่มลิ้นมากครับ

ส่วนน้ำเก๊กฮวยหวานหอม ไม่ใส่สี ชอบมากสุดจะบรรยาย
ตอนนี้มีโปรโมชั่น Add Line ฟรีเก๊กฮวยเย็น แก้วนี้เลยได้มาดื่มฟรีๆ แหม่คุ้มจริงๆครับ

บรรยากาศโดยรวมร้านสะอาดดี เปิดเพลงสากลคลอเบาๆ 

ส่วนราคาไม่ได้แพงมาก ถือว่าอยู่ในเกณฑ์สบายกระเป๋ารับได้อยู่ครับ